La Universitat Pompeu Fabra (UPF) participa en la xarxa NEUBIAS (Network of European BioImage Analysts), actualment integrada per analistes de bioimatges de 17 països i que compta amb el suport d'Horizon 2020, el programa de finançament a la recerca i a la innovació més gran d'Europa.
La xarxa té per objectiu maximitzar l'impacte de les noves tecnologies en l'àmbit de les ciències de la vida estimulant, a través de sinergies entre experts i el sector privat, la productivitat europea en l'anàlisi d'imatges biomèdiques.
Paral·lelament, ofereix un programa de formació amb tres nivells de cursos, materials docents de codi obert, transferència de tecnologia i estades curtes de recerca que afavoreixen l'intercanvi de coneixements entre laboratoris.
Aquest divendres 22 de gener, l'Oficina Europa Creativa Desk – MEDIA Catalunya va organitzar la primera sessió de la temporada, centrada en el Desenvolupament d'Audiències i l'Impacte Social.
L'objectiu d'aquesta jornada, en el marc de les sessions, és, d'una banda, orientar el sector cultural i creatiu català sobre els objectius de la Comissió Europea envers el desenvolupament d'audiències, tot analitzant la nova convocatòria d'Europa Creativa MEDIA de suport al Desenvolupament d'Audiències; i de l'altra, aclarir què s'entén per impacte social en un projecte europeu, com es mesura i valora, i proporcionar consells per millorar-lo.
Ja estan disponibles les presentacions de la jornada, descarréga-te-les en aquest enllaç!
El projecte català "Greening Books" ha estat un dels 25 projectes europeus amb suport del programa LIFE que ha rebut la distinció de millor projecte completat durant el 2014.
Alhora, el projecte català "Demostration of KDV Tech" és un dels 8 projectes guardonats amb la distinció "Millor dels millors".
L'objectiu principal del projecte "Greening Books" ha estat minimitzar l'impacte mediambiental dels llibres i revistes produïts pel sector de l'edició, concretament en termes de consum de recursos naturals, contaminants de l'aire i de l'aigua, residus produïts, energia consumida, emissions de gasos d'efecte hivernacle, etc. D'altra banda, el projecte "Demonstration of KDV Tech" ha estat capaç de transformar la fracció no reciclable dels residus mixtos en dièsel sintètic capaç de substituir el dièsel convencional.
En el marc del Pla d'Inversions per a Europa (conegut també com a Pla Juncker) la Comissió Europea i el Banc Europeu d'Inversions impulsen dues noves eines específiques per a superar els obstacles a la inversió, donar visibilitat als projectes susceptibles de rebre finançament, proporcionar assistència tècnica i fomentar un ús més intel·ligent dels nous recursos financers i dels ja existents: Portal Europeu de Projectes d'Inversió (EIPP) i Centre Europeu d'Assessorament per a la Inversió (Advisory Hub).
FiraTerraga és un dels cinc projectes que participa en el programa CASA (Circus Arts and Street Arts Circuits), enfocat a l'intercanvi internacional d'experiències de circ i arts de carrer.
Aquest projecte té la intenció de contribuir a la formació dels professionals del circ contemporani i de la creació a l'espai públic en el treball i la cooperació transnacionals.
Està finançat a través del programa Europa Creativa i, entre altres, durà a terme cinc estades durant l'any en cinc països diferents (Suècia, Bèlgica, Finlàndia, Catalunya i República Txeca) per explorar la realitat cultural a nivell local.
La convocatòria està oberta a professionals en actiu (2 anys mínim) del sector de les arts de carrer o el circ (artistes, productors, programadors, gestors, periodistes...), amb un interès específic en audiències i/o desenvolupament de màrqueting.